
[bookmark: bookmark1] Į AKCINĖS BENDROVĖS „ORO NAVIGACIJA“ VALDYBĄ 


Akcinė bendrovė „Oro navigacija“ (toliau – Bendrovė) sertifikuota Europos oro navigacijos paslaugų teikėja, teikianti oro eismo, oro eismo srautų valdymo, oro erdvės valdymo, ryšių, navigacijos ir stebėjimo, oro navigacijos informacijos, skrydžių srautų planavimo, skrydžio procedūrų planavimo bei bendros informacijos paslaugas. Taip pat Bendrovė užtikrina aeronautikos paieškos ir gelbėjimo darbų organizavimą ir koordinavimą, vykdo skrydžių vadovų mokymą bei kitą mokymų veiklą.

Bendrovės interneto svetainės adresas: https://www.oronavigacija.lt/ 
Su informacija apie Bendrovės strategiją, finansines ataskaitas, lūkesčių raštą galima susipažinti: https://www.oronavigacija.lt/lt/bendrove/veikla/strategija-2026-2030-m 
https://www.oronavigacija.lt/lt/bendrove/veiklos-ir-finansines-ataskaitos 
https://www.oronavigacija.lt/uploads/documents/files/L%C5%ABkes%C4%8Di%C5%B3%20ra%C5%A1tas.pdf 

Bendrovės kolegialus valdymo organas – valdyba susideda iš 5 narių. Bendrovės valdybos kadencija 4 metai. Susisiekimo ministerija skelbia 1 valstybės tarnautojo  atranką užimti Bendrovės valdybos nario pareigas.

Valdybos nario atlygis – vadovaujantis Lietuvos Respublikos Vyriausybės 2015 m. spalio 14 d. nutarimu Nr. 1092 „Dėl Atlygio valstybės valdomų įmonių ir savivaldybių valdomų įmonių kolegialių organų nariams mokėjimo tvarkos aprašo patvirtinimo ir valstybės valdomų įmonių ir savivaldybių valdomų įmonių kolegialių organų narių civilinės atsakomybės draudimo“ valdybos kadencijos laikotarpiui  valdybos nariui, kuris yra valstybės tarnautojas nustatomas fiksuotas mėnesinis atlygis ne  mažesnis kaip 1/8 Bendrovės vadovo vidutinio mėnesinio darbo užmokesčio (neatskaičius mokesčių). Konkretų atlygio dydį eurais nustatys Bendrovės visuotinis akcininkų susirinkimas.
Valstybės valdomų įmonių kolegialių organų atlygio mokėjimo aprašas: 
https://e-seimas.lrs.lt/portal/legalAct/lt/TAD/3d064b61788e11e59a1ed226d1cbceb5/asr
Valdybos nario veiklos Bendrovės valdyboje sutartis:
https://www.oronavigacija.lt/uploads/documents/files/Valdybos%20nario%20veiklos%20sutartis_AB%20.docx 

Atrankos procedūros:

Atrankos tikslas – atrinkti tinkamiausią valstybės tarnautoją į naujos kadencijos Bendrovės valdybą. 

Atranką inicijuoja – Lietuvos Respublikos susisiekimo ministerija. 

Atranka vykdoma vadovaujantis:
1. Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašu:
https://e-seimas.lrs.lt/portal/legalAct/lt/TAD/f0173961199a11e5bfc0854048a4e288/asr. 
2. Valstybės tarnautojų ir kitų Susisiekimo ministerijos pasirinktų asmenų į valstybės valdomos įmonės kolegialų priežiūros ar valdymo organą parinkimo procedūrų gairėmis (toliau – Gairės): 
https://sumin.lrv.lt/uploads/sumin/documents/files/Veikllos%20sritys/SM%202023-06-22%20isak_%20Nr_%203-313%20d%C4%97l%20atrankos%20gairi%C5%B3.pdf

Atrankos būdas – kompetencijų vertinimas pagal pateiktus dokumentus, esant poreikiui – organizuojamas Atrankos komisijos, sudarytos pagal Gaires, pokalbis su kandidatais. 

Kandidatui keliami bendrieji ir specialieji reikalavimai:
Valstybės tarnautojai, pretenduojantys į Bendrovės valdybos nario pareigas, turi atitikti nustatytus bendruosius ir specialiuosius reikalavimus.
Bendrieji reikalavimai taikomi į Bendrovės valdybą išrinktiems valdybos nariams visą valdybos nario kadencijos laikotarpį.
Bendrieji reikalavimai:
1. turi turėti aukštąjį universitetinį ar jam prilygintą išsilavinimą;
2. turi būti nepriekaištingos reputacijos. Asmuo nelaikomas nepriekaištingos reputacijos, jeigu įstatymų nustatyta tvarka yra pripažintas kaltu dėl sunkaus ar labai sunkaus nusikaltimo, nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai, valstybės tarnybai ir viešiesiems interesams, teisingumui, visuomenės saugumui, valdymo tvarkai padarymo ir turi neišnykusį ar nepanaikintą teistumą;
3. turi būti nesusijęs su kitais fiziniais ir juridiniais asmenimis ryšiais, dėl kurių einant kolegialaus organo nario pareigas kiltų interesų konfliktas;
4. neturi būti atimta ar apribota teisė eiti atitinkamas pareigas, į kurias pretenduojama, ar atlikti toms pareigoms priskirtas funkcijas;
5. per pastaruosius 5 metus neturi būti atšauktas iš juridinio asmens vienasmenio ar kolegialaus organo dėl netinkamo pareigų atlikimo;
6. negali būti ministerijoje, Vyriausybės įstaigoje ar įstaigoje prie ministerijos einantis pareigas karjeros valstybės tarnautojas, kuriam pavestos su valstybės politikos formavimu toje ūkio sektoriaus šakoje, kurioje veikia įmonė, į kurios kolegialų organą kandidatuoja, susijusios funkcijos;
7. negali būti įstatymų nustatyta tvarka išrinktas ar paskirtas valstybės politiku ir politinio (asmeninio) pasitikėjimo valstybės tarnautoju;
8. negali būti iš viso daugiau kaip 2 kolegialių organų, sudarytų valstybės ir savivaldybės valdomose įmonėse, narys.

[bookmark: bookmark2]Specialieji reikalavimai:
1. mokėti anglų kalbą (ne mažesniu nei B2 lygiu);
2. turėti kompetenciją valstybės valdomų įmonių valdymo srityje, kurią patvirtina:
· teisės aktų, reglamentuojančių valstybės valdomų įmonių (toliau – VVĮ) veiklą žinojimas ir jų taikymo patirtis; 
· VVĮ strateginio planavimo, veiklos valdymo, kontrolės ir priežiūros žinios bei patirtis.  
Vertinami privalumai: 
1. civilinės aviacijos sistemos išmanymas; 
2. teisės aktų ūkio šakos, kurioje veikia įmonė, žinojimas ir jų taikymo patirtis; 
3. nacionalinį saugumą reglamentuojančių teisės aktų išmanymas; 
4. civilinės aviacijos  veiklos reguliavimo principų išmanymas; 
5. puikūs lyderystės gebėjimai;
6. puikūs komandinio darbo ir bendradarbiavimo su suinteresuotomis šalimis gebėjimai;
7.  korporatyvinės valdysenos principų išmanymas.

Dokumentai, kuriuos privalo pateikti kandidatai:
· Kandidato paraiška dalyvauti atrankoje ir sąžiningumo deklaracija (1 priedas).
· Kandidato sutikimas dėl asmens duomenų tvarkymo (2 priedas).
· Gyvenimo aprašymas (CV). 
· Kandidato tapatybę patvirtinančio asmens dokumento kopija.
· Kandidato motyvacinis laiškas (laisva forma, lietuvių kalba) atrankos komisijai.
· Aukštąjį išsilavinimą patvirtinančių dokumentų kopijas.
· Kitus dokumentus ar jų kopijas, patvirtinančias atitiktį bendriesiems, specialiesiems ir nepriklausomumo reikalavimams.
· Susisiekimo ministerijos atstovų gali būti prašoma pateikti papildomus dokumentus, patvirtinančius atitiktį nurodytiems bendriesiems, specialiesiems.

Dokumentų pateikimo būdai ir terminai:

Kandidatai teikia dokumentus Susisiekimo ministerijos Valstybės turto ir įmonių valdymo grupei iki 2026 m.  rugsėjo 1 d. imtinai.
Elektroniniu paštu roma.andruskeviciene@sumin.lt pateikti dokumentus, patvirtintus saugiomis elektroninio pasirašymo priemonėmis su kvalifikuoto elektroninio parašo sertifikatais ar pateikti pasirašytas skanuotas dokumentų kopijas.
arba
Paštu, adresu Gedimino pr. 17, LT-01505 Vilnius, nurodant „Valstybės tarnautojo atranka į akcinės bendrovės „Oro navigacija“ valdybos narius“.

[bookmark: _Hlk48811619][bookmark: _Hlk48808492]Kontaktiniai asmenys:
Susisiekimo ministerijos: 
Roma Andruškevičienė, Valstybės turto ir įmonių valdymo grupės vadovė, 
el. paštas roma.andruskeviciene@sumin.lt, tel.: +370 620 17580; 
Indrė Bernotaitė, Valstybės turto ir įmonių valdymo grupės vyresnioji patarėja, 
el. paštas indre.bernotaite@sumin.lt, tel.: +370 690 71347.

AB „Oro navigacija“: 
Rita Kastanauskienė, Žmonių ir kultūros skyriaus vadovė, 
el. paštas kastanauskiene.r@ans.lt, tel. +370 612 67261;
Audronė Remeikienė, Žmonių ir kultūros skyriaus specialistė,
el. paštas remeikiene.a@ans.lt, tel. +370 680 73 706. 










1 priedas

_________________________________________________
(kandidato vardas ir pavardė didžiosiomis raidėmis)
________________________________________
(telefono Nr., el. paštas)

Lietuvos Respublikos susisiekimo ministerijai

KANDIDATO PARAIŠKA DALYVAUTI ATRANKOJE IR SĄŽININGUMO DEKLARACIJA

2026 m. ______________________ ____ d. 
(data)

Aš,_______________________________________________________________________, 
                                              (vardas ir pavardė) 
prašau leisti dalyvauti atrankoje į AB „Oro navigacija“ valdybą šioje kompetencijos srityje:__________________________________________________________________________

Patvirtinu, kad esu susipažinęs (-usi) su Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo, patvirtinto Lietuvos Respublikos Vyriausybės 2015 m. birželio        17 d. nutarimu Nr. 631 „Dėl Kandidatų į valstybės ar savivaldybės valdomos įmonės kolegialų priežiūros ar valdymo organą atrankos aprašo patvirtinimo“ (toliau – Aprašas), nuostatomis, atitinku visus kandidatams keliamus reikalavimus.
Patvirtinu, kad toliau pateikiama informacija yra teisinga. Nurodau visus juridinius asmenis, su kuriais aš esu ar per paskutinius vienerius metus buvau susijęs (-usi) kaip to juridinio asmens dalyvis (-ė), kolegialaus organo ar komiteto narys (-ė), vadovas (-ė) ar darbuotojas (-a).

	Juridinio asmens teisinė forma ir pavadinimas
	Ryšio su juridiniu asmeniu pobūdis

	
	

	
	

	
	

	
	

	
	


Pranešimus dėl atrankos atlikimo ir rezultatų prašau siųsti elektroniniu paštu
_____________________________________________________________________
Mobilusis telefonas_____________________________________________________________


Kandidato parašas, vardas ir pavardė_______________________________________________						    





  
2 priedas

KANDIDATO SUTIKIMAS DĖL ASMENS DUOMENŲ TVARKYMO

2026 m.                    mėn.     d., Vilnius


1. [bookmark: _Hlk74647376]Aš,                                                                                                         , sutinku, kad Lietuvos Respublikos susisiekimo ministerija ir Atrankos komisija gautų ir tvarkytų iki akcinės bendrovės „Oro navigacija“ valdybos nario paskyrimo šiuos mano, kaip kandidato, pateiktus asmens duomenis:
1.1. vardas, pavardė;
1.2. pašto adresas;
1.3. el. pašto adresas;
1.4. telefono numeris;
1.5. gimimo data/ asmens kodas;
1.6. mano nuotrauka;
1.7. darbo patirtis;
1.8. išsilavinimas;
1.9. bendravimo įgūdžiai;
1.10. atsiliepimai / rekomendacijos apie mane;
1.11. kandidato prašyme dalyvauti atrankoje ir sąžiningumo deklaracijoje pateikiami duomenys;
1.12. kandidato nepriklausomumo deklaracijoje pateikiami duomenys.
Sutinku, kad mano asmens duomenys būtų naudojami akcinės bendrovės „Oro navigacija“   valdybos nario atrankai, siekiant patikrinti ar aš, kaip kandidatas, atitinku taikomus bendruosius bei specialiuosius reikalavimus. Sutinku, kad mano asmens duomenys būtų perduodami Lietuvos Respublikos susisiekimo ministerijai.
Taip pat sutinku, kad Lietuvos Respublikos susisiekimo ministerija gali pasitelkti tam tikrus duomenų tvarkytojus, kuriems gali būti perduoti mano asmens duomenys. Tokie duomenų tvarkytojai yra: duomenų centrų paslaugas teikiančios įmonės, el. pašto ar kitų informacinių technologijų infrastruktūrų paslaugas teikiančios įmonės, personalo atrankos paslaugas teikiantys asmenys ar kiti paslaugų teikėjai, kurių paslaugos susijusios su mano asmens duomenų saugojimu.
Man yra žinomos mano, kaip duomenų subjekto, teisės, nustatytos Europos parlamento ir tarybos reglamente (ES) 2016/679 2016 m. balandžio 27 d. dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
Esu susipažinęs kaip Lietuvos Respublikos susisiekimo ministerijoje yra tvarkomi mano asmens duomenys:
       https://sumin.lrv.lt/lt/asmens-duomenu-apsauga/informacija-apie-susisiekimo-ministerijoje-tvarkomus-asmens-duomenis



Kandidatas           _______________________       ____________ 2026 m. _________ _____ d.   
                                      (vardas ir pavardė) 	                              (parašas)		

